سامنتھا اکنینی

**سامنتھا اکنینی** (پیدائش:سامنتھا روتھ پربھو، 28 اپریل 1987ء) بنیادی طور پر تیلگو اور تامل فلم انڈسٹری میں کام کرنے والی ایک بھارتی فلمی اداکارہ اور ماڈل ہیں۔ جنھوں نے تلگو اور تمل فلمی صنعتوں میں کیریئر قائم کیا ہے اور چار فلمی ایوارڈ سمیت متعدد ایوارڈز حاصل کر چکی ہیں۔

سامنتھا چنائی میں پلی بڑھی ہے اوراس نے کیریئر کی شروعات ماڈلنگ سے کی۔ 2007ء میں روی ورمن کی * مسكون كویری * سائن کرنے کے باوجود ان کی پہلی ریلیز ہدایت کار
گوتم مینن کی 2010ء کی تیلگو رومانس فلم * یہ مایا چیساو * تھی جو بہت پسند کی گئی اور جس نے انھیں بہترین نوآموز اداکارہ کا جنوبی فلم فیئر ایوارڈ دلوایا۔ اس کے بعد وہ کئی کمرشل طور پر کامیاب تیلگو فلموں میں دکھائی دیتی آ رہی ہے۔
2013ء میں سامنتھا ایک ہی سال میں دو، بہترین تیلگو اداکارہ کے لیے فلم فیئر ایوارڈ اور بہترین تمل اداکارہ کے لیے فلم فیئر ایوارڈ جیتنے والی ریواتی کے بعد دوسری اداکارہ بن گئی۔

## ابتدائی زندگی
سامنتھا روتھ پربھو، تامل ناڈو کے چنائی کے مضافات میں پللاورم میں 28 اپریل 1987ء کو پیدا ہوئی، سمانتھا کے والد پربھو ایک تامل اور ان کی والدہ ننیٹے پربھو ایک ملیالی خاتون تھیں جو عام متوسط طبقہ سے تعلق رکھتے تھے۔وہ تمل زبان میں مہارت رکھتی ہیں۔ مختلف علاقائی پس منظر کے باوجود ، سامنتھا نے خود کو تمل کہتی ہیں۔سامنتھا نے اپنی ابتدائی تعلیم، سینٹ اسٹیفن میٹرک اسکول پللاورم، شریمتی سندراوالی میموریل اسکول اور ہولی اینجلز اینگلو انڈین ہائی سیکنڈری اسکول، ٹی نگر چنائی سے حاصل کی۔ اس کے بعد اسٹیلا میرز کالج سے کامرس میں بیچلر کی ڈگری حاصل کی۔ سامنتھا نے ابتدا میں محض اپنی چیب خرچی کے لیے ماڈلنگ کرنی شروع کی اور دیکھتے ہی دیکھتے انھوں اداکاری کے شعبے قدم رکھ دیا۔

## فلمی دور
### آغاز -2010ء
سامنتھا کی بطور اداکار ہ پہلی فلم ہدایت کار گوتم مینن اور موسیقار اے آر رحمٰن کی تیلگو فلم **یہ مایا چیساو **تھی جو ایک ہی وقت میں دو زبانوں میں بنائی گئی، اس فلم کا تامل **ری میک وننيتھاند واروايا ** تھا، جس میں مرکزی کردار ترشا کرشنن نے نبھایا جبکہ سامنتھا نے بھی اس فلم میں ایک مختصر کردار ادا کیا تھا، اتفاق سے تامل ری میک پہلے ریلیز ہو گیا اور **یہ مایا چیساو ** تاریخی اعتبار سے سامنتھا کی دوسری مگر بطور مرکزی اداکارہ کے پہلی فلم بنی۔ **یہ مایا چیساو ** 26 فروری 2010ء کو ریلیز ہوئی، اس فلم میں، سامنتھا نے ایک ملیالم جزائر کی مسیحی لڑکی جیسی کا کردار نبھایا تھا جس سے حیدرآباد کا رہنے والا ایک لڑکا ناگا چیتنیا محبت میں پڑ جاتا ہے۔ اس فلم میں سامنتھا کی اداکاری، کشش اور خوبصورتی کو سراہا گیا اور سمانتھا نے اس فلم کے لیے اس سال کا فلم بہترین نوآموز اداکارہ کا فلم فیئر ایوارڈ - جنوبی جیتا۔ (اس فلم کا ایک ہندی ورژن 2012ء میں ریلیز ہوا جس میں بھی سمانتھا نے مختصر کردار ادا کیا تھا۔

سامنتھا کی اگلی فلم ستھیا جیوتی پروڈکشن کی رومانوی ڈراما تامل فلم **بانا کٹھڈی** تھی، جس آدھرو مرلی نے سمانتھا کے مدمقابل مرکزی کردار ادا کیا۔ فلم میں، سامنتھا فیشن ٹیکنالوجی کے نیشنل انسٹی ٹیوٹ (NIFT) کی طالبہ کا کردار نبھایا، جو تامل سنیما میں پہلی نبھایا گیا۔ سامنتھا کی اس سے اگلی فلم روی ورمن کی **ماسکوین کاویری** تھی، جو دراصل سمانتھا کی سائن کی گئی سب سے پہلی فلم تھی، اس وقت سائننگ کرتے ہوئے سامنتھا نے اپنا فلمی نام پہلی اور آخری بار یسودھا رکھا تھا، یہ فلم 2007ء میں بننا شروع ہوئی تھی مگر تین سال تاخیر سے ریلیز ہوئی۔ فلم باکس آفس پر نمایاں کارکردگی نہیں دکھاپائی مگر اس سے سامنتھا کی ساکھ پر کوئی اثر نہیں پڑا۔ سامنتھا نے ایک ساتھ تین فلمیں سائن کی جن میں سے دو فلمیں التواع کا شکار ہوگئیں۔
سامنتھا کی اگلی فلم ہدایت کار وامسی پیڈپللی کی **[[برندھاونم]]** تھی، جس میں سامنتھا نے این ٹی آر جونئیر اور کاجل اگروال کے ہمراہ مرکزی کردار ادا کیا۔ یہ فلم سامنتھا کی دوسری سب سے بڑی تیلگو ہٹ فلم ثابت ہوئی۔

### 2011ء تا 2014ء
2011ء میں، سامنتھا،گوتم مینن کی فلم **ناتنسی نائیکال** میں ذہنی طور پر بیمار مریض کے کردار میں ایک مہمان اداکارہ کے طور پر آئیں۔
اس کے بعد سامنتھا بڑے بجٹ تیلگو فلم ڈوکوڈو (دا رئیل ٹائگر)میں پہلی مرتبہ مہیش بابو کے مدمقابل کردار اداکیا۔ یہ فلم ایک بلاک بسٹر ثابت ہوئی،
اس فلم نے اپنی ریلیز کے پہلے دن ہی 125.8 ملین بھارتی روپے کمائے۔ اس کے بعد سامنتھا نے دو بڑے بجٹ کی تامل فلموں منی رتنم کی **کدل ** اور شنکر کی **اے آئی ** میں مرکزی کردار کے لیے سائن کیا۔ لیکن وہ ایک جلد کی بیماری میں مبتلا ہو گئی، جس کی وجہ سے انھیں دونوں فلموں سے کنارہ کش ہونا پڑا۔ وسط 2012ء میں تقریباً دو ماہ تک کے لیے وہ کوئی کام نہیں کر سکیں۔
2012ء میں، انھوں نے گوتم مینن کی تیلگو فلم **یہ مایا چیساو **کے ہندی ری میک ایک دیوانہ تھا میں وہی مختصر دوبارہ کردار نبھایا جو اس کے تامل ری میک **وننيتھاند واروايا ** میں ادا کیا تھا ۔

اس کے بعد سامنتھا نے ایس ایس راجامولی کی فلم سائن کی جو بیک وقت دو زبانوں میں بنائی گئی۔ جو تیلگو میں** [[مکھی (فلم)|ایگا]] **اور تامل میں **نان ای **کے نام سے ریلیز ہوئی۔ یہ فلم بھی ایک اعلیٰ کاروباری درجہ کی کامیاب فلم ثابت ہوئی جس نے تقریباً 1.25 ارب روپے کمائے۔ یہ کئی غیر ملکی اور بھارتی زبانوں میں ڈب کی گئی اور ہندی میں مکھی کے نام ستے ریلیز ہوئی۔
اس کے بعد سامنتھا نے ہدایت ھار گوتم مینن کی بیک وقت تین زبانوں میں بننے والی فلم میں کام کیا، تینوں میں سامنتھا نے مرکزی کردار ادا کیا، پہلی فلم تیلگو میں **نیتھانے این پونواسنتہم **تھی جس میں اس کے مدمقابل اداکار جیوا نے کام کیا، تامل ورژن میں **ایٹو وللیپویندی مانسو** میں سامنتھا نے اداکار نانی بابو کے ساتھ کام کیا، جبکہ اس فلم کا ہندی ورژن** اسّی نوّے پورے سو** ابھی زیر تکمیل ہے جو سال 2016ء میں ریلیز کے لیے تیار ہوگا، کہا جا رہا ہے کہ اس فلم میں ادیتیہ رائے کپور ان کے مدمقابل ہوں گے۔

2013ء کے آغاز میں، سامنتھا، مہیش بابو کے ساتھ دوسری بار تامل فلم **سیتاما وکیٹلو سرمللے چیٹو** میں نظر آئیں اس فلم میں ان کے ساتھ وینکٹیش، انجلی اور پرکاش راج شامل تھے۔ یہ ایک فیملی ڈراما فلم تھی اور تجارتی طور پر کامیاب ہوئی۔
فروری میں، وہ بیللامکونڈوسریش کی طرف سے تیار ہدایت کارہ نندنی ریڈی کی تیلگو فلم **جبردشت **(زبردست) میں شریک اداکار سدھارتھ کے ساتھ اہم کردار ادا کیا، یہ فلم 2010 ء کی ہندی فلم بینڈ باجا بارات کا غیر سرکاری ری میک تھی۔ یہ فلم نجی تجارتی طور پر کامیابی رہی۔
اس دوران میں سامنتھا نے سدھارتھ ہی کی دو زبانوں میں بنائی جانے والی فلم میں مختصر کردار ادا کیا۔ جو تیلگو میں سمتھنگ سمتھنگ اور تامل میں تھیا ولائی سیونم کمارو کے نام سے بنائی گئی۔
اس کے بعد سامنتھا، پون کلیان کے ساتھ تری وکرم شری نیواس کی فلم** اٹرنٹکی دریدی **(ڈیرنگ باز) میں اداکاری کی، جو اس سال کی سب سے زیادہ کمائی کرنے والی تیلگو فلم قرار پائی۔ سامنتھا کی اگلی فلم ہدایت کار ہریش شنکر کی ** رمیا وستا ویا ** تھی، جس میں اداکار این ٹی آر جونئیر اور شروتی ہاسن ان کے شریک فنکار تھے۔

2014ء میں سامنتھا نے تامل فلم** [[منم]] ** میں کام کیا، جس میں ایک ساتھ اداکار ناگ ارجن اور ان کے والد ناگیشور راؤ اور بیٹے ناگا چیتنیا یعنی تین پیڑیوں نے کام کیا، اس فلم کی دیگر کاسٹ میں شریا سرن بھی شامل تھی جبکہ امیتابھ بچن اور اکینی اکھل مختصر کردار میں نظر آئے۔ اس فلم کو کافی مثبت ریسپانس ملا۔ اس فلم میں پہلی بار کے لیے انھوں نے ایک ماں کا کردار ادا کیا تھا۔

اس کے اگلی فلم ہدایت کار دیوا کٹٹا **آٹونگر سوریا ** تھی جو 2010ء سے بنتے بنتے طویل تاخیر کے بعد ریلیز ہوئی۔ اس میں ان کی جوڑی ناگا چیتنیا کے ساتھ تھی۔ اس کے اگلے ریلیز وی وی ونایک کی طرف سے ہدایت کردہ بڑے بجٹ کی ایکشن مسالا فلم** اللونڈو شينو ** تھی، بیلامکونڈا شری نواس، برہمانندم کے علاوہ تمنا بھاٹیہ مہمان کردار میں ظاہر ہوئی،

اس کے بعد سنتوش شری نواس کی تامل فلم **رابھسا** میں این ٹی آر جونئیر کے ساتھ اور این لنگواسمے کی تامل فلم ** انجان ** میں اداکار سوریا کے ساتھ کام کیا۔ جو باکس آفس پر کامیاب رہیں۔
سامنتھا کی اگلی فلم ہدایت کار اے آر مرگداس کی تامل ایکشن تھرلرکٹٹھی تھی جو باکس آفس پر کامیابی رہی، اس فلم میں تھی اسن کے ساتھ اداکار وجے تھے۔

### 2015ء سے اگے
سال 2015ء میں سمانتھا کی پہلی فلم تری وکرم شری نیواس کی تیلگو فلم **سن آف ستیہ مورتھی** تھی جس میں وہ پہلی بار اداکار اللو ارجن کے مدمقابل آئیں۔ یہ فلم بھی ایک اعلیٰ تجارتی کامیاب رہی ۔
2015ء کے سامنتھا کی دوسری ریلیز وجے ملٹن کی تامل فلم 10 ایندراٹھکلو تھی جس میں انھوں نے اداکار وکرم کے ساتھ کام کیا۔ اس فلم میں سامنتھا نے دوہرا کردار نبھایا ہے اور اپنے کیرئیر میں پہلی بار وہ ایک ویلن کے کردار میں نظر آئیں۔

سامنتھا کی آنے والی فلموں میں شامل ہے، ہدایت کار ولراج کی **تھنگا مگن** جس میں وہ دھنش اور ایمی جیکسن کے ساتھ ہیں۔ وکرم کمار کی **24** جس میں وہ اداکار سوریا(اداکار)|سوریا]] کے ساتھ ہیں ۔
وہ اداکار مہیش بابو کی فلم **برہموتسوم ** کابھی حصہ ہیں جن میں وہ تین ہیروئیوں کاجل اگروال، پرانیتا سبھاش میں مرکزی کردار میں ہوں گی۔
وہ ہدایت کار تری وکرم شری نواس کی فلم **اے اے۔ اناسویہ رام لنگہم ورسز آنند وہاڑی**میں اناسویہ رام لنگہم کا ٹائٹل کردار کرتی نظر آئیں گی جبکہ آنند وہاڑی کا کردار اداکار نتن نبھائیں گے۔
سامنتھا کی مزید فلموں میں اداکار دھنُش کے ساتھ **وادا چنائی**، اداکار وجے کے ساتھ **وجے 59** شامل ہے اس کے علاوہ وہ ملیالم فلم بنگلورز ڈے کے تمل ری میک **ارجن دیویا متروم کارتھک** میں ایک مختصر کردار کریں گی۔

## ذاتی زندگی
سامنتھا اکنینی 2012 میں کافی مدت تک بیماری میں مبتلا تھیں، جس کہ وجہ سے انھیں فلموں کے بڑے منصوبوں سے باہر نکلنا پڑا اور اداکاری سے دو ماہ کا وقفہ لینا پڑا۔ وہ قوت مدافعت کی انتشار میں مبتلا تھیں اور ان کے جسم کو اینٹی بائیوٹکس اچھی طرح کام نہ کرنے کہ وجہ سے ان کو مزید وقت لگا تھا۔ انھوں نے اداکار ناگا چیتنیا سے 2010 میں رشتے کا کیا تھا اور دونوں نے جنوری 2017 کے دوران میں حیدرآباد میں ایک تقریب میں منگنی کی۔ان کی شادی 6 اکتوبر 2017 کو گوا میں روایتی ہندو رسم و رواج کے مطابق اور پھر 7 اکتوبر 2017 کو عیسائی رسم و رواج کے مطابق ہوئی۔

## فلموں کی فہرست

## مزید دیکھیے
* بھارتی فلمی اداکارا ؤں کی فہرست
**فہرست جنوبی بھارتی فلم اداکارائیں**

* انوشکا شیٹی
* کاجل اگروال
* ترشا کرشنن
* تمنا بھاٹیہ
* شریا سرن

* شروتی ہاسن
* الیانا ڈی کروز
* تاپسی پنوں
* نین تارا

* امالا پال
* آسین
* ہنسیکا موٹوانی
* چارمی کور
* کاویری جھا

* ایمی جیکسن
* جینیلیا ڈی سوزا
* انجانا سکھانی
* پریامنی
* آرتی اگروال

* انجلی (اداکارہ)
* پرانیتا سبھاش
* دکشا سیٹھ
* ممتا موہنداس
* ریچا گنگوپادھیائے

## حوالہ جات

## بیرونی روابط
* 
* 
* 
* 
* 

زمرہ:1987ء کی پیدائشیں
زمرہ:اکیسویں صدی کی بھارتی اداکارائیں
زمرہ:بقید حیات شخصیات
زمرہ:بھارتی خواتین ماڈل
زمرہ:بھارتی فلمی اداکارائیں
زمرہ:تمل ناڈو کی شخصیات
زمرہ:تمل سنیما کی اداکارائیں
زمرہ:تیلگو سنیما کی اداکارائیں
زمرہ:تیلگو شخصیات
زمرہ:چنائی کی اداکارائیں
زمرہ:ملیالی شخصیات
زمرہ:ہندی سنیما کی اداکارائیں
زمرہ:کامنز زمرہ جس کا ربط ویکی ڈیٹا پر ہے
زمرہ:چنائی کی خواتین ماڈل
زمرہ:نندی اعزاز یافتہ شخصیات
زمرہ:سابقہ مسیحی
زمرہ:مسیحیت سے ہندومت قبول کرنے والی شخصیات
زمرہ:سابقہ بھارتی مسیحی
زمرہ:تیلگو اداکارائیں
زمرہ:بھارتی مسیحی
زمرہ:ویکی ڈیٹا سے مختلف مختصر وضاحت